CELEX: 31982R2009
Language: el
Date: 1982-07-19 00:00:00
Title: Κανονισμός (EOK) αριθ. 2009/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 2852/81 περί παρεκκλίσεως από τόν κανονισμό (EOK) αριθ. 343/79 περί τών γενικών κανόνων πού αφορούν ορισμένες εργασίες αποστάξεως τών επιτραπέζιων οίνων πού έχουν αποφασισθεί σύμφωνα μέ τό άρθρο 12α τού κανονισμού (EOK) αριθ. 337/79

Avis juridique important

|

31982R2009

Κανονισμός (EOK) αριθ. 2009/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 2852/81 περί παρεκκλίσεως από τόν κανονισμό (EOK) αριθ. 343/79 περί τών γενικών κανόνων πού αφορούν ορισμένες εργασίες αποστάξεως τών επιτραπέζιων οίνων πού έχουν αποφασισθεί σύμφωνα μέ τό άρθρο 12α τού κανονισμού (EOK) αριθ. 337/79  

Επίσημη Εφημερίδα αριθ. L 216 της 24/07/1982 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 2009/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί τροποποιήσεως του κανονισμού (ΕΟΚ) αριθ. 2852/81 περί παρεκκλίσεως από τον κανονισμό (ΕΟΚ) αριθ. 343/79 περί των γενικών κανόνων που αφορούν ορισμένες εργασίες αποστάξεως των επιτραπέζιων οίνων που έχουν αποφασισθεί σύμφωνα με το άρθρο 12α του κανονισμού (ΕΟΚ) αριθ. 337/79  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως το άρθρο 12α παράγραφος 4,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2852/81 (3), έχει προβλέψει, κατά παρέκκλιση από τον κανονισμό (ΕΟΚ) αριθ. 343/79 του Συμβουλίου της 5ης Φεβρουαρίου 1979 περί των γενικών κανόνων που αφορούν ορισμένες εργασίες αποστάξεως οίνων (4), όπως τροποποιήθηκε τελευταία από τον κανονισμό (ΕΟΚ) αριθ. 2008/82 (5), ειδικούς κανόνες για την εφαρμογή των μέτρων αποστάξεως που έχουν θεσπιστεί για τους έχοντες υπογράψει συμφωνητικά μακροπροθέσμου αποθεματοποιήσεως κατά τη διάρκεια της αμπελουργικής περιόδου 1980/81· ότι πρέπει, βάσει της αποκτηθείσης πείρας κατά την εφαρμογή του κανονισμού (ΕΟΚ) αριθ. 2852/81 και εν αναμονή θεσπίσεως από το Συμβούλιο νέων γενικών κανόνων αποστάξεως, να παραταθεί για μία περίοδο η εφαρμογή των κανόνων που προβλέπονται από τον παραπάνω κανονισμό και να προσαρμοσθεί το συμβατικό καθεστώς λαμβανομένων υπόψη ορισμένων διοικητικών δυσχερειών που προκαλεί η εφαρμογή του,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2852/81 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Για την απόσταξη που αποφασίστηκε σύμφωνα με το άρθρο 12α του κανονισμού (ΕΟΚ) αριθ. 337/79, στα πλαίσια των μέτρων που έχουν θεσπισθεί για τους έχοντες υπογράψει συμφωνητικά μακροπροθέσμου αποθεματοποιήσεως κατά τη διάρκεια των αμπελουργικών περιόδων 1980/81 και 1981/82, και κατά παρέκκλιση από τον κανονισμό (ΕΟΚ) αριθ. 343/79, οι εφαρμοζόμενες διατάξεις είναι αυτές που προβλέπονται στον παρόντα κανονισμό.»  2. Στο άρθρο 2, η παράγραφος 2 υπό β αντικαθίσταται από το ακόλουθο κείμενο:  «β) την υποχρέωση για τον οινοπνευματοποιό να καταβάλει για τον οίνο τουλάχιστον την τιμή που αναφέρεται στο άρθρο 12α παράγραφος 3 του κανονισμού (ΕΟΚ) αριθ. 337/79, γιατί η τιμή αυτή ισχύει για εμπόρευμα καθαρό στην πόρτα της εκμετάλλευσης του παραγωγού.»  3. Παρεμβάλλεται το ακόλουθο άρθρο 2α:  «Άρθρο 2α  Το προϊόν που προέρχεται από την απόσταξη πρέπει να έχει αλκοολικό τίτλο 86 % vol η περισσότερο, ή 85 % vol η λιγότερο.»  4. Στο άρθρο 3 παράγραφος 3, καταργείται το δεύτερο εδάφιο.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Σεπτεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  B. WESTH  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 359 της 15. 12. 1981, σ. 1.  (3) ΕΕ αριθ. L 280 της 2. 10. 1981, σ. 2.  (4) ΕΕ αριθ. L 54 της 5. 3. 1979, σ. 64.  (5) Βλέπε σ. 2 της παρούσας Επίσημης Εφημερίδας.